पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. हिंदुआ सूरज, प्रात: स्मरणीय महाराणा प्रताप की 473वीं जयंती के मौके पर पूरा शहर एकजुट हुआ नजर आया। महाराणा प्रताप जयंती के मौके पर शहर में भव्य शोभायात्रा निकली, वहीं कई समाज, संगठनों की ओर से आयोजन हुए।
मोती मगरी पर प्रताप प्रतिमा का पूजन
सुबह 7.30 बजे मोती मगरी स्थित महाराणा प्रताप स्मारक पर पूजा अर्चना का दौर शुरू हुआ। यहां मेवाड़ क्षत्रिय महासभा सहित विभिन्न समाज संगठनों ने प्रताप पूजन किया, वहीं बैंड दलों ने सलामी दी। यहां सुबह से ही सैकड़ों शहरवासियों की आवाजाही रही।
शहर में निकली भव्य शोभायात्रा
मोती मगरी से शोभायात्रा की शुरूआत हुई। हाथी, घोड़े, लवाजमे, वाहनों के साथ निकली शोभायात्रा चेतक सर्कल पर पहुंची, जहां सभी समाज के प्रतिनिधियों ने चेतक अश्व प्रतिमा का पूजन किया। इसके बाद आगे बढ़ी शोभायात्रा हाथीपोल, घंटाघर, बड़ा बाजार, मुखर्जी चौक, सूरजपोल, बापू बाजार, देहलीगेट होते हुए टाउनहॉल परिसर में संपन्न हुई।
प्रताप की शान का स्वागत
प्रताप जयंती की शोभायात्रा में आगे घुड़सवार, उनके पीछे बैंड बाजों पर प्रताप के यशगान की धुनें बज रही थी। शहर की व्यायामशालाओं के पहलवान अखाड़ा प्रदर्शन करते चल रहे थे। खुली जीपों में प्रताप की आदमकद प्रतिमा, चित्र कृति आदि की सजावट की गई, वहीं विभिन्न सामाजिक संगठनों के कार्यकर्ता विशेष वेशभूषा में शामिल हुए।
Photo_Tarachand Gawariya
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hau_Latn zho_Hant eng_Latn